stanford-oval/wikipedia huggingface dataset:
ויליאם ה. פרסקוט
מורשתו

מעלתו הגדולה ביותר של פרסקוט כהיסטוריון הייתה יכולתו לתאר את העובדות בבהירות, בהפרדת עיקר מטפל ובסינתזה, וכל זאת בכישרון כתיבה נראטיבי. חלק מהמקורות עליהם הסתמך בכתיבתו הועמדו בסימן שאלה לנוכח מסמכים מאוחרים יותר וממצאים ארכאולוגיים ועל כן בחלוף הזמן איבדו עבודותיו מערכן ההיסטורי, אולם לא מערכן הספרותי. טיפולו השיטתי במקורות הקנו לו מעמד של כבוד כאחד ההיסטוריונים האמריקאיים הגדולים של המאה ה-19, וכראשון שהוכר ככזה בידי עמיתים אירופאיים. ספריו הודפסו בעשרות מהדורות במהלך המאות ה-19 וה-20, ואף בתחילת המאה ה-21.
ג'ורג' טיקנור פרסם ביוגרפיה של פרסקוט בשנת 1864 (מהדורה מעודכנת ראתה אור בשנת 1875) וביוגרפיות נוספות נכתבו בידי רולו אוגדן (Ogden) בשנת 1904 ובידי הארי ת'רסטון פק (Peck) בשנת 1905. אסופה של כל כתביו ראתה אור ב-16 כרכים בעריכתו של קירק (J. F. Kirk) בין השנים 1870–1874, ובשנית ב-22 כרכים בעריכתו של מונרו (W. H. Munro) בשנת 1904 (הדפסה נוספת בשנת 1968). חלקים מאסופות אלו ראו אור כספרים עצמאיים במהלך המאה ה-20. התכתבותו נערכה וראתה אור בידי רוג'ר ולקוט (Wolcott) בשנת 1925 וכתביו הספרותיים קובצו בידי קלינטון הארווי גארדינר (Gardiner) וראו אור בשנת 1961.
על שמו נקראו מספר רחובות ובתי ספר ברחבי ארצות הברית, ואף העיר פרסקוט שבאריזונה, ארצות הברית.
ספריו

The History of the Reign of Ferdinand and Isabella (1837)
History of the Conquest of Mexico: with a preliminary view of the ancient Mexican civilization and the life of the conqueror, Hernando Cortés, New York : Harper and Brothers (1843)
Critical and Historical Essays (1845)
Biographical and Critical Miscellanies, New York, Harper & brothers (1845)
The Conquest of Peruwith a preliminary view of the civilization of the Incas, Paris, Baudry’s European library (1847)
History of the reign of Charles the Fifth, London, G. Routledge (1857)
History of the reign of Philip the Second, king of Spain, Boston, Phillips, Sampson and company (Vols. I and II 1955; Vol. III 1958)
Post mortem
The Correspondence of William Hickling Prescott (1833 - 1847), Edited by Roger Wolcott, Boston and New York, Houghton Mifflin company (1925)
The Literary Memoranda of William Hickling Prescott, 2 vols, Edited by Clinton Harvey Gardiner, Norman, University of Oklahoma Press (1961)
The Papers of William Hickling Prescott, Edited by Clinton Harvey Gardiner, Illinois (1964)
לקריאה נוספת

George Ticknor, Life of William Hickling Prescott, Boston, Ticknor & Fields (1864)
Rollo Ogden, William Hickling Prescott, Boston and New York, Houghton, Mifflin and company (1904)
Harry Thurston Peck, William Hickling Prescott, New York, Macmillan (1905)
Samuel Eliot Morison, William Hickling Prescott, 1796-1859., Boston, Massachusetts Historical Society (1958)
Clinton Harvey Gardiner, William Hickling Prescott; a biography, Austin, University of Texas Press (1969)
Donald G. Darnell, William Hickling Prescott, Boston :Twayne Publishers (1975)
ויליאם היקלינג פרסקוט. תמונה מראשית שנות ה-60 של המאה ה-19.
פרס הווידאו קליפים של MTV לבימוי הטוב ביותר

| --- | --- |

טיילור סוויפט, הזוכה בפרס לשנת 2022
 מדינה:  ארצות הברית 
 תקופת הפרס:  1984–הווה (כ־40 שנה)
 www.mtv.com/ontv/vma/
 
פרס הווידאו קליפים של MTV לבימוי הטוב ביותר הוא פרס המוענק לאמן, למנהל האמן ולבמאי הקליפ. מ-1984 עד 2006, שמו המלא של הפרס היה הבימוי הטוב ביותר הקליפ, ובשנת 2007 שונה שמו לזמן קצר לבמאי הטוב ביותר. הקטגוריה קיבלה את שמה הנוכחי בשנת 2008. שיאני הזכיות הם ספייק ג'ונז ודייוויד פינצ'ר עם שלושה זכיות כל אחד, אם כי אחת מהזכיות של ג'ונז עומדת לזכות כ"קבוצת הריקודים הקהילתית של טורנס".
שיאן המועמדויות בקטגוריה הוא דייוויד פינצ'ר עם שמונה מועמדויות. שבעה מהמועמדויות של פינצ'ר הושגו בטווח של שלוש שנים (1989–1991), שכן הוא היה מועמד שלוש פעמים הן ב-1989 והן ב-1990. המועמדות האחרונה של פינצ'ר (וזכייתו) התרחשה יותר מעשרים שנה מאוחר יותר בשנת 2013 על "Suit & Tie" של ג'סטין טימברלייק. אחריו דייב מאיירס עם שבע מועמדויות ופרנסיס לורנס עם שש. הייפ ויליאמס הוא הבמאי עם הכי הרבה מועמדויות ללא זכיות עם כחמש.
הזמרת שהקליפים שלה הם שיאני הזכיות היא מדונה, היא גרפה 3 זכיות. עם זאת, הקליפים של אמינם קיבלו הכי הרבה מועמדויות עם שבעה.
שישה אמנים זכו בפרס בקטגוריה זו על עבודתם בבימוי בקליפים שלהם: ג'ורג' מייקל, בק, אריקה באדו, אדם יאוך מהביסטי בויז, קנדריק לאמאר, טיילור סוויפט וליל נאז X. תשעה אמנים נוספים היו מועמדים על עבודתם בבימוי קליפים: באסטה ריימס, מיסי אליוט, כריסטינה אגילרה, ג'ארד לטו, ראיין לואיס, ברונו מארס, בילי אייליש, טיילר, דה קריאייטור (כוולף היילי), וטראוויס סקוט.
מרכז מ' ד' אנדרסון לסרטן באוניברסיטת טקסס

| --- | --- |

 היסטוריה
 תאריך ייסוד:  1941 
 שירותים
 מיטות:  507 
 www.mdanderson.org
 גאוגרפיה
 כתובת:  1515 Holcombe Blvd., Houston, TX, 77030-4009 
 מיקום:  יוסטון, ארצות הברית
 קואורדינטות:  29°42′28″N 95°23′51″W﻿ / ﻿29.7078°N 95.3975°W﻿ / 29.7078; -95.3975
 he
 
מרכז אנדרסון - 2007
פרופ' רונלד דה פיניו - הנשיא הנוכחי של מרכז אנדרסון
המרכז לסרטן ע"ש מ.ד. אנדרסון באוניברסיטת טקסס (באנגלית: The University of Texas M. D. Anderson Cancer Center) הפועל ביוסטון טקסס הוא אחד מן המרכזים הרפואיים הבולטים בעולם בטיפול ובמחקר על מחלות סרטניות. זהו מוסד מחקר אוניברסיטאי, המעניק תארים אקדמאיים, יחד עם בי"ח המטפל בחולי סרטן.
היסטוריה

מרכז מ.ד. אנדרסון נוסד על פי חוק שקיבל בית המחוקקים של מדינת טקסס בשנת 1941, אשר הפך את המרכז לחלק ממערכת הקמפוסים של אוניברסיטת טקסס. קרן מ.ד. אנדרסון, הקרויה על שם בנקאי מטנסי, מונרו דנוויי אנדרסון, שמת שנתיים קודם לכן והיה בעל חברה סוחרת כותנה, הגדולה בעולם, הסכימה להעניק למרכז החדש סכום זהה לזה שתעניק לו מדינת טקסס, אם המרכז ייקרא על שמו של אנדרסון מייסדה, וכך אכן היה.
המרכז כיום

מרכז אנדרסון הוא כיום אחד מ-41 מרכזים אמריקאיים כוללניים לסרטן, המוכרים על ידי המכון הלאומי לסרטן. במרכז מטופלים מדי שנה למעלה מ-108,000 חולים והוא מעסיק למעלה מ-18,000 אנשי צוות.
בתשע מתוך 11 השנים האחרונות, כולל שנת 2012 דורג מרכז מ.ד. אנדרסון במקום הראשון מבין המרכזים הרפואיים לטיפול בסרטן בארצות הברית.
הכנסותיו של המרכז ב-2012 הן קרוב לשלושה מיליארד דולר, כאשר כשלושה רבעים מתוכם באים מתשלומי החולים המטופלים בו, וקצת יותר מעשירית, מתרומות. חלקה של מדינת טקסס בתקציבו הוא פחות מ-5%.
נשיאי (מנהלי) המרכז

ארנסט ברטנר (מנהל בפועל: 1942 - 1946),
לי קלרק (מנהל: 1946 - 1968, נשיא: 1968 - 1978),
צ'ארלס למייסטר (נשיא: 1978 - 1996),
ג'ון מנדלסון (נשיא: 1996 - 2011),
נשיאו של המרכז כיום ומאז 1 בספטמבר 2011 הוא רונלד דה פיניו.
ראו גם

מרכז הסרטן ממוריאל סלואן קטרינג
הערות שוליים

↑  Best Hospitals: Cancer. The U.S. News & World Report's Best Hospitals rankings
↑  מתוך אתר מרכז אנדרסון
| --- | --- |
בקרת זהויות :  NLI: 987007459283705171  GND: 5081337-7  ISNI: 0000 0001 2291 4776  LCCN: n88044598  NKC: xx0045480  VIAF: 139657193   WorldCat (עם VIAF): 139657193
מבורך

ערך זה עוסק בתואר שמעניקה הכנסייה הקתולית. אם התכוונתם למשמעות אחרת, ראו .
מבורך (בלטינית: Beato; התהליך מכונה Beatificatio, "בירוך") הוא תואר שמעניקה הכנסייה הקתולית לנפטר שהכנסייה הכירה בכניסתו לגן העדן וביכולתו להשתדל למען מאמינים המתפללים בשמו. בירוך הוא השלישי מבין ארבעת השלבים בתהליך הקאנוניזציה, ולמעשה, השלב האחרון לפני ההכרזה על אדם כקדוש. על מנת שאדם יוכרז כמבורך חייבת להיות הוכחה שהוא ביצע נס אחד לפחות (אלא אם הוא מרטיר).
פלורנס סייברט

| --- | --- |

 לידה:  6 באוקטובר 1897 איסטון, ארצות הברית 
 פטירה:  23 באוגוסט 1991 (בגיל 93) סיינט פיטרסברג, ארצות הברית 
 מקום מגורים:  סיינט פיטרסברג 
 מקום לימודים:  מכללת גאוצ'ר (1918)  אוניברסיטת ייל (1923) 
 מנחה לדוקטורט:  לפאייט מנדל 
 מוסדות:  אוניברסיטת שיקגו (1924–1932)  אוניברסיטת פנסילבניה (1932–1959) 
 פרסים והוקרה:  מלגת גוגנהיים (1937)  היכל התהילה של נשות פלורידה (1986)  פרס הווארד טיילור ריקטס (1925)  מדליית גרוון-אולין (1942)  היכל התהילה הלאומי לנשים (1990)  מדלית ג'ון סקוט (1947) 
 
פלורנס ברברה סייברט (באנגלית: Florence Barbara Seibert;‏ 6 באוקטובר 1897 – 23 באוגוסט 1991) הייתה ביוכימאית אמריקאית. סייברט ידועה בשל זיהוי החומר הפעיל באנטיגן טוברקולין, ומציאת שיטה להפריד אותו מהחיידק Mycobacterium tuberculosis, שגורם לשחפת, עד לצורתו הטהורה. גילוי זה אפשר את הפיתוח והשימוש של מבחן מנטו לזיהוי מחלת השחפת, אשר בו משתמשים ברחבי העולם עד היום. בשנת 1990 נכנסה סייברט להיכל התהילה הלאומי לנשים של ארצות הברית.
קורות חיים

סייברט נולדה ב-1897, באיסטון, פנסילבניה, לג'ורג' פיטר סייברט, יצרן וסוחר שטיחים, וברברה סייברט (לשעבר ממרט), בת שנייה מבין שלושה ילדים. בגיל 3 סייברט חלתה בשיתוק ילדים, הנגרם על ידי נגיף הפוליו, ובשל מחלה זו היא סבלה מצליעה לאורך כל חייה.
סייברט סיימה את בית הספר התיכון בהצטיינות וזכתה במלגה לגאוצ'ר קולג' במרילנד, בו למדה עד שנת 1918. בשנת 1923 השלימה את הדוקטורט שלה בביוכימיה באוניברסיטת ייל, שם פיתחה שיטה לשיפור תהליך העירוי ולמניעת חום אצל המטופלים בתהליך זה.
סייברט המשיכה לעבוד על מחקרה באוניברסיטת שיקגו, במעבדתו של אזמונד לונג. כאשר הוא עבר למכון הנרי פיפס באוניברסיטת פנסילבניה, היא עברה יחד איתו, ושם התבצע מחקרה בתחום השחפת עד לפרישתה ב-1958 כפרופסור.
בשנת 1937, סייברט קיבלה את מלגת גוגנהיים שאפשרה לה לעבוד בשוודיה ביחד עם תאודור סוודברג, זוכה פרס נובל.
לאחר פרישתה מאוניברסיטת פנסילבניה, עברה סייברט ביחד עם אחותה לסנט פיטרסברג, פלורידה, שם חקרה במעבדה קטנה סוגי חיידקים אשר קושרו לסוגים שונים של סרטן. בשנת 1968 פרסמה סייברט אוטוביוגרפיה בשם "Pebbles on the Hill of a Scientist". ב-23 באוגוסט 1991, כאשר הייתה בת 93, נפטרה סייברט בבית אבות בסנט פיטרסברג, פלורידה.
בשנת 1993, שנתיים לאחר מותה, הוקדשה לסייברט נקודת ציון היסטורית בעיר הולדתה איסטון, פנסילבניה.
פעילותה המדעית

עבודת הדוקטורט של סייברט באוניברסיטת ייל עסקה בחקר העובדה שהזרקת חומרים לא מזיקים גרמה לעיתים לחום אצל אנשים ובעלי חיים. היא גילתה שאפילו הזרקה של מים מזוקקים, שאמורים להיות טהורים לחלוטין, יכלה לגרום לחום. גילוי זה הציג סיכון בריאותי גדול מאוד, משום שתרופות ועירויים באותה תקופה כללו מים מזוקקים.
סייברט גילתה שאף על פי שהחום בתהליך הזיקוק הרג את החיידקים שבמים, רעלים אשר נוצרו על ידם לא הושמדו, וחומרים אלו היו הגורמים לחום אצל המטופלים. סייברט פיתחה מנגנון זיקוק שהשמיד את הרעלים הללו ובכך הפך את העירויים וההזרקות לבטוחים יותר.
בשנת 1923 פרסמה סייברט גילוי זה ב-"American Journal of Physiology". לאחר הפרסום, המכונים הלאומיים לבריאות ומנהל המזון והתרופות האמריקאי אימצו את שיטתה של סייברט.
רק לאחר שסייברט עברה לאוניברסיטת פנסילבניה היא החלה בעבודתה החשובה במחקר על מחלת השחפת. המחקר שלה עסק בשאלות שעלו מתוך עבודתו של הביוכימאי הגרמני רוברט קוך מסוף המאה התשע-עשרה.
קוך גילה את חיידק Mycobacterium tuberculosis, אשר גורם למחלת השחפת. בנוסף, הוא גילה שכאשר מזריקים לעור את הנוזל שעליו גדל החיידק, נוצרת תגובה על העור רק אצל אנשים שחולים במחלה. לנוזל זה הוא קרא טוברקולין. הטוברקולין של קוך לא היה מספיק מטוהר ולכן פגם באמינות המבחן שלו.
סייברט יצרה שיטה לבידוד של טוברקולין טהור, בעזרת ממברנה מניטרוצלולוזה, והחומר הנוצר מתהליך זה נקרא PPD (purified protein derivative). המבחן אשר משתמש ב-PPD, מבחן מנטו, מדויק הרבה יותר ממבחנו של קוך. בשל כך, הוא נהפך לסטנדרט האמריקאי ב-1941 ולסטנדרט העולמי ב-1952.
פרסים והוקרה

פלורנס סייברט זכתה בפרסים רבים, ביניהם:
מלגת דין ואן מטר לאוניברסיטת ייל (1923)
מענק פורטר של החברה הפילוסופית האמריקאית (1923)
פרס הווארד טיילור ריקטס של אוניברסיטת שיקגו (1924)
מלגת גוגנהיים (1937)
מדליית טרודאו של איחוד השחפת האמריקאי (1938)
מדליית גארוון של האגודה האמריקנית לכימיה (1942)
פרס ג'ון אליוט של איחוד בנקי הדם האמריקאי (1962)
חברה בהיכל התהילה הארצי לנשים (1990)
בעלת נקודת ציון היסטורית באיסטון, פנסילבניה (1993)
לקריאה נוספת

"Pebbels on the Hill of a Scientist" מאת Florence Barbara Seibert
הערות שוליים

1 2 3 4 5 6 7 8 9  Florence B. Seibert, encyclopedia.com, encyclopedia.com
1 2 3 4 5  Florence Seibert, American Biochemist, 1897–1991, www.chemistryexplained.com
1 2 3 4  Ogilvie, Marilyn; Harvey, Joy, The biograghical dictionary of women in science, New York: Routledge, 2000, עמ' 1173, ISBN 0-415-92038-8
1 2  Nancy J. Freeman, Easton 'Close To My Heart,' Dr. Seibert Says, The Morning Call, 1986
1 2  Bruce Lambert, Dr. Florence B. Seibert, Inventor Of Standard TB Test, Dies at 93, The New York Times, 1991
1 2 3  Dr. Florence Seibert Historical Marker, ExplorePAHistory.com
1 2 3  Yount, Lisa, A to Z of women in science and math, New York: Facts on File, 2008, עמ' 265-266, ISBN 978-0816066957
| --- | --- |
בקרת זהויות :  ISNI: 0000 0003 9553 1236  NTA: 275139867  VIAF: 290322767   WorldCat (עם VIAF): 290322767
רסלמניה 39

| רסלמניה 39>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג (ים): Raw סמאקדאון
תאריך: 1–2 באפריל 2023
עיר: אינגלווד, קליפורניה
אולם: אצטדיון SoFi
מספר צופים: לילה ראשון: 80,497 לילה שני: 81,395 ביחד: 161,892
שיר (י) הנושא: "Less than Zero" בביצוע דה ויקנד
סיסמה פרסומית: WrestleMania Goes Hollywood
סדרת אירועי שלם וצפה של ה-WWE
| Stand & Deliver | רסלמניה 38 | באקלאש |
סדרת אירועי רסלמניה
| 38 | רסלמניה 39 | 40 |
רסלמניה 39 היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית. האירוע כלל את שני המותגים (Raw וסמאקדאון) ונערך ב-1 וב-2 באפריל 2023, באצטדיון SoFi שבאינגלווד, קליפורניה – המיקום המקורי לאירוח רסלמניה 37 לפני פרוץ מגפת הקורונה, שהכריחה את שינוי המיקום. האירוע היה האירוע ה-39 בסדרת אירועי רסלמניה. מתאבק הארגון, המיז שימש כמנחה האירוע.
חמישה עשר קרבות התנהלו באירוע, כאשר שמונה התקיימו בלילה הראשון, בעוד ששבעה קרבות התקיימו בלילה השני. בקרב המרכזי של הלילה הראשון, קווין אואנס וסמי זיין ניצחו את האוסוס (ג'יי אוסו וג'ימי אוסו) וזכו באליפות הזוגות הבלתי מעורערת של ה-WWE, זכייה שקטעה תקופת כהונה היסטורית של 622 ימים מצידם של האחרונים. כמו כן, זאת הייתה הפעם הראשונה שקרב על אליפות הזוגות משמש כקרב המרכזי של רסלמניה, והפעם השנייה שקרב זוגות בכללי משמש כקרב המרכזי, כשהראשון היה ברסלמניה 1 במרץ 1985. עוד ברשימת הקרבות, סת' "פריקין" רולינס ניצח את לוגאן פול, ריאה ריפלי ניצחה את שארלוט פלייר וזכתה באליפות הנשים של סמאקדאון, ובקרב שפתח את הלילה הראשון, אוסטין ת'יאורי ניצח את ג'ון סינה ושמר על אליפות ארצות הברית. רגע בולט בלילה הראשון היה החזרה של פאט מקאפי, שהתאבק לראשונה מאז סאמרסלאם 2022 וניצח את המיז.
בקרב המרכזי של הלילה השני, רומן ריינס ניצח את קודי רודס ושמר על אליפות ה-WWE האוניברסלית הבלתי מעורערת. ניצחון זה הפך את ריינס למתאבק השני בהיסטוריה אחרי האלק הוגאן אשר נכנס לשלושה אירועי רסלמניה רצופים כאלוף העולם במהלך אותה תקופת כהונה, כשבנוסף זה הפך אותו למתאבק היחיד בהיסטוריה שהגן על אליפות עולם בכל אחד מאותם אירועי רסלמניה. עוד ברשימת הקרבות, אדג' ניצח את "הדימון" פין באלור בקרב גיהנום בכלוב, גונתר ניצח את שיימוס ודרו מקינטייר בקרב משולש ושמר על האליפות הבין-יבשתית, ובקרב שפתח את הלילה השני, ברוק לסנר ניצח את אומוס. רגעים בולטים בלילה השני היו החזרה של שיין מקמהן, שהתאבק לראשונה מאז רויאל ראמבל 2022 והבכורה של סנופ דוג בזירה, שניצח את המיז בקרב מאולתר.
הפקה > רקע

רסלמניה נחשב לאירוע הדגל של ה-WWE, מאז שהתקיים לראשונה בשנת 1985. זה הוא אירוע השלם וצפה עם תקופת הקיום הארוכה ביותר בהיסטוריה והוא נערך מדי שנה בין אמצע חודש מרץ לאמצע חודש אפריל. הוא אחד מארבעת אירועי השלם וצפה המקוריים של הארגון, לצד רויאל ראמבל, סאמרסלאם וסדרת ההישרדות; אירועים המכונים "ארבעת הגדולים". אירוע הרסלמניה מדורג במקום השישי ברשימת אירועי הספורט המוערכים ביותר על ידי המגזין פורבס, כשלא פעם תואר כ"סופרבול של הספורט הבידורי".
הפקה > מעורבות סלבריטאים

כיאה לרסלמניה, סלבריטאים מחוץ ל-WWE היו מעורבים בסדרת תפקידים שונים. זמרת הפופ/רגאטון בקי ג'י ביצעה את "America the Beautiful" בלילה הראשון של האירוע, בעוד זמר הקאנטרי ג'ימי אלן עשה את אותו הדבר בלילה השני של האירוע. הקומיקאי קווין הארט היה חלק מהקטעים אשר שודרו על המסך. הראפר וחבר היכל התהילה של ה-WWE סנופ דוג הנחה את האירוע ביחד עם המיז, הסיע במכונית את ריי מיסטריו לקרב שלו מול בנו, דומיניק בלילה הראשון של האירוע כמחווה לאדי גררו ואף התאבק בקרב מאולתר במהלך הלילה השני. הראפר באד באני שימש כפרשן אורח בשולחן השדרנים הספרדי במהלך הקרב של מיסטריו ואף היה מעורב בקרב זה. היוטיובר, ראפר והמתאגרף KSI היה מעורב בקרב של לוגאן פול, כשהיה בתחפושת הקמע של משקה האנרגיה פריים, מותג שהוא חולק יחדיו עם פול. הטייט אנד של קבוצת הפוטבול סן פרנסיסקו 49' ג'ורג' קיטל היה נוכח בקהל וסייע לפאט מקאפי במהלך הקרב של האחרון מול המיז. הראפר ליל עוזי ורט ביצע את השיר "Just Wanna Rock" לפני הקרב המרכזי של הלילה הראשון.
הפקה > פרודיות לסרטי תדמית

בדומה לרסלמניה 21, שהנושא סביבה היה הוליווד, רסלמניה 39 שווקה בטלוויזיה עם סדרת פרודיות לסרטים וסדרות מוכרות מן העבר, כאשר כוכבי ה-WWE גילמו דמויות מאותן סצנות זכורות. סצנות אלו כללו את:
ג'וקר עם סת' "פריקין" רולינס שגילם את הג'וקר בסצנה שבה הוא יורד במדרגות לפני שהוא התעמת עם בקי לינץ', שגילמה את באטמן (אף על פי שבאטמן לא השתתף בסרט, גילומה של לינץ' היה בדומה לבאטמן בגילומו של כריסטיאן בייל בטרילוגיית האביר האפל).
אהבה בשחקים עם המיז ומאריס ביציאה מנושאת מטוסים, כשהם לבושים בחליפות טייסים מלאות.
דברים מוזרים עם ריאה ריפלי שגילמה את אילבן עם דיבוב של ג'ון סינה שגילם את מרטין ברנר אשר ניסה לעזוב את כוחותיה הנפשיים.
טיטניק עם ביאנקה בלאייר ומונטז פורד בשחזור לסצנה שבה ג'ק ורוז עמדו על קצה הספינה.
בתול בן ארבעים עם דרו מקינטייר ו-The Brawling Brutes (שיימוס, רידג' הולנד ובוץ') בשחזור לסצנת השעווה בחזה עם הולנד שעובר שעווה בחזה שלו.
החבר'ה הטובים עם הבלודליין (רומן ריינס, ג'יי אוסו, ג'ימי אוסו, סולו סיקואה ופול היימן) בשחזור לסצנת הבר.
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
אירוע > לילה 1

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: קורי גרייבס
צוות השידור באנגלית: טייטוס אוניל (קרב ראווה גברים)
צוות השידור בספרדית: מרסלו רודריגז
צוות השידור בספרדית: ג'רי סוטו
צוות השידור בספרדית: באד באני (ריי נגד דומיניק)
כרוזים: מייק רום (Raw)
כרוזים: סמנת'ה אירוין (סמאקדאון)
שופטים: דנילו אנפיביו
שופטים: שון בנט
שופטים: ג'סיקה קאר
שופטים: דפני לאשון
שופטים: אדי אורנגו
שופטים: צ'אד פאטון
שופטים: ריאן טראן
שופטים: רוד זאפאטה
מראיינים: ביירון סקסטון
מראיינים: קת'י קלי
פאנל לפני האירוע: קיילה ברקסטון
פאנל לפני האירוע: פיטר רוזנברג
פאנל לפני האירוע: בוקר טי
פאנל לפני האירוע: וייד בארט
אירוע > לילה 1 > הקרב המרכזי

בקרב המרכזי, האוסוס (ג'יי אוסו וג'ימי אוסו) הגנו על אליפות הזוגות הבלתי מעורערת של ה-WWE נגד קווין אואנס וסמי זיין, דבר שהפך את קרב זה לפעם הראשונה שקרב על אליפות הזוגות שימש כקרב המרכזי של רסלמניה, והפעם השנייה שקרב זוגות שימש כקרב המרכזי, כשהראשון היה ברסלמניה 1. במהלך הקרב, ג'ימי ביצע על אואנס את מהלך האוסו ספלאש. מנגד, זיין ביצע על ג'יי את מהלך הבריינבאסטר מחוץ לזירה, דבר שאיפשר לאואנס לבצע עליו את מהלך הסוונטון בומב. לאחר מכן, האחים הכו את זיין עם מספר מהלכי סופרקיק, שלא הספיקו להשאיר את כתפיו של זיין על המזרן בתום ניסיון ההצמדה. כשאואנס ניסה לבצע על ג'ימי את מהלך הפאוורבומב, ג'יי מנע זאת ממנו, כשהשניים ביצעו על אואנס את מהלך הדאבל צ'וקסלאם על שולחן השדרנים. בינתיים בזירה, האוסוס המשיכו להכות את זיין עם מהלכי סופרקיק ואז ביצעו עליו את מהלך הסיום המשותף שלהם, ה-1D, שגם הוא לא הספיק כדי לנצח בקרב. ג'יי ביצע על זיין את מהלכו האישי של זיין, ה-Helluva Kick. זיין, שהתאושש מעט מכל המכות שספג, ביצע על ג'יי את מהלך האקספלודר סופלקס אל תוך פינת הזירה. אואנס הכניס עצמו לקרב וביצע על אלופי הזוגות את מהלך הפופ-אפ פאוורבומב, מהלכים שאיפשרו לזיין לבצע על ג'ימי את מהלך ה-Helluva Kick ולאואנס לבצע את מהלך הסטאנר על ג'יי, שגם הם לא הכריעו את הקרב. כשאואנס ניסה לבצע פעם נוספת את מהלך הפופ-אפ פאוורבומב, ג'יי חמק מכך, וביחד עם אחיו, ביצעו על הטוען לכתר את מהלכי הסופרקיק. כשאלופי הזוגות היו בדרכם לבצע פעם נוספת את מהלך ה-1D, הפעם מן החבל העליון, זיין משך את ג'ימי לרצפה, משיכה שאיפשרה לאואנס לבצע על ג'יי את מהלך האוולאנש פישרמן באסטר. אואנס המשיך במומנטום שלו והכה את ג'ימי בעזרת מהלך הסטאנר, כשזיין ביצע על ג'יי שלושה מהלכי Helluva Kick, שהספיקו לצמד כדי להכריע את הקרב לטובתם ולזכות באליפות הזוגות הבלתי מעורערת של ה-WWE. זכייה זו הפכה את אואנס לאלוף גראנד סלאם.
אירוע > לילה 2

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: קורי גרייבס
צוות השידור באנגלית: טייטוס אוניל (קרב על האליפות הבין יבשתית)
צוות השידור בספרדית: מרסלו רודריגז
צוות השידור בספרדית: ג'רי סוטו
כרוזים: מייק רום (Raw)
כרוזים: סמנת'ה אירוין (סמאקדאון)
שופטים: דנילו אנפיביו
שופטים: ג'ייסון איירס
שופטים: שון בנט
שופטים: ג'סיקה קאר
שופטים: דן אנגלר
שופטים: דפני לאשון
שופטים: אדי אורנגו
שופטים: צ'אד פאטון
מראיינת: קת'י קלי
פאנל לפני האירוע: קיילה ברקסטון
פאנל לפני האירוע: קווין פטריק
פאנל לפני האירוע: פיטר רוזנברג
פאנל לפני האירוע: בוקר טי
פאנל לפני האירוע: וייד בארט
אירוע > לילה 2 > קרבות מקדימים

האירוע עצמו נפתח בקרב שבו אומוס (שלווה לקרב על ידי MVP) התמודד מול ברוק לסנר. בסיום, לסנר ניסה לבצע על אומוס את מהלך הסיום שלו, ה-F5, אך האחרון חמק מכך. לאחר מכן, לסנר הכה את יריבו בעזרת שלושה מהלכי ג'רמן סופלקס ואז הצליח לבצע את מהלך ה-F5 כדי להשיג את הניצחון בקרב.
אז, ברון סטרומן וריקושט, ליב מורגן וראקל רודריגז, נטליה ושוטצי, צ'לסי גרין וסוניה דוויל, ורונדה ראוזי ושיינה בייזלר התמודדו בקרב זוגות ראווה במחלקת הנשים. ראוזי ובייזלר ניצחו בקרב זה לאחר שראוזי הכניעה את שוטצי בעזרת מהלך בריח יד.
בקרב שבא לאחר מכן, גונתר הגן על האליפות הבין יבשתית נגד דרו מקינטייר ושיימוס בקרב משולש. ברגעי הסיום של הקרב, שיימוס ביצע על האלוף הבין יבשתי מאוסטריה את מהלך הסיום שלו, הברוג קיק, אך מקינטייר השליך את שיימוס מחוץ לזירה. מקינטייר ביצע את מהלך הסיום שלו, ה-Claymore, אך ההצמדה שבאה לאחר מכן הסתיימה בספירת שתיים בלבד. שיימוס ביצע פעם נוספת את הברוג קיק, הפעם על מקינטייר, אך בזמן ניסיון ההצמדה של שיימוס, גונתר ביצע את מהלך הדייבינג ספלאש על טועניו לכתר. גונתר, שהיה נמצא במומנטום, ביצע על שיימוס את מהלך הפאוורבומב תוך כדי שהטיח אותו במקינטייר ואז ביצע על מקינטייר את אותו המהלך, שהספיק לו כדי לנצח בקרב ולשמור על תוארו.
בקרב הרביעי, ביאנקה בלאייר הגנה על אליפות הנשים של Raw נגד אסקה. בסיום, בלאייר ביצעה על הטוענת לכתר את מהלך הפאוורבומב מחוץ לזירה. אלופת הנשים ניסתה לבצע את מהלך הסיום שלה, ה-Kiss of Death, אך אסקה הפכה זאת למהלך הקודברייקר. אסקה ניסתה לבצע את מהלך האסיאן מיסט, אך היא פיספסה, פיספוס שאיפשר לבלאייר לבצע עליה את מהלך הסיום שלה, אך פעם נוספת אסקה הפכה זאת למהלך משלה מסוג בריח יד. בלאייר, שסירבה לומר נואש, הניפה את אסקה בעודה נמצאת במהלך ההכנעה, ביצעה עליה את מהלך ה-K.O.D. כדי לנצח בקרב, ניצחון שהקנה לה הגנה מוצלחת על תוארה.
אז, מנחי רסלמניה, המיז וסנופ דוג הגיעו לזירה על מנת לבשר על תכולת האצטדיון הרשמית ללילה השני, שנמדדה עם 81,395 צופים; תכולה כוללת של 161,892 צופים עבור שני הלילות. המיז החל לתרץ בפני סנופ דוג את הפסדו בלילה הקודם למקאפי מכיוון שהיה לא מוכן לקרב. לפתע, שיין מקמהן הופיע לראשונה מאז רויאל ראמבל 2022 על מנת לאתגר את המיז לקרב מאולתר נוסף. סנופ דוג הפך את הקרב ביניהם לרשמי, אך מקמהן נפצע כבר בתחילת הקרב, כשקרע את שריר הירך הארבע-ראשי, דבר שגרם לקרב להיעצר. ברגע מאולתר, סנופ דוג נכנס לקרב ואיתגר את המיז לקרב, כשהכה אותו בעזרת שני אגרופים ואז ביצע עליו את מהלך ה-People's Elbow כדי להנחיל למיז הפסד נוסף ברסלמניה. הפסד זה הפך את המיז למתאבק הראשון שמפסיד בשני לילות של רסלמניה מאז שהארגון פיצל את האירוע לשני לילות בשנת 2020.
בקרב הלפני אחרון, אדג' התמודד מול "הדימון" פין באלור בקרב גיהנום בכלוב. אדג' הטיח בראשו של באלור סולם, כשמאוחר יותר נודע שגרם לחתך עמוק וכתוצאה מכך לתפרים. במהלך הקרב, באלור ביצע על אדג' את מהלך הסיום שלו, ה-Coup de Grâce, אך ניסיון ההצמדה שבא לאחר מכן לא היה מוצלח. באלור ניסה פעם נוספת לבצע מהלך זה, אך אדג' חמק מכך. כשאדג' ניסה לבצע את מהלך הספיר, באלור זז וביצע במקום את מהלך הסלינגבלייד. באלור הכה את אדג' במכות כיסא ולאחר מכן הניח אותו על שולחן. הוא טיפס במעלה הכלוב וניסה לבצע את מהלך ה-Coup de Grâce, אך אדג' זז פעם נוספת מן הדרך ובאלור מצא את עצמו נוחת על השולחן במקום. אדג' ניצל זאת לטובתו וביצע את מהלך הספיר ואז את מהלך ה"קונצ'יירטו", שבו הוא הניח את ראשו על כיסא אחד וחבט בו בעזרת כיסא אחר, מהלך אשר הספיק לו כדי להשיג את הניצחון בקרב.